ഓര്‍ണിതോപ്റ്റര്‍ - വിക്കിപീഡിയ

# ഓര്‍ണിതോപ്റ്റര്‍

### വിക്കിപീഡിയ, ഒരു സ്വതന്ത്ര വിജ്ഞാനകോശം.

കുറുക്കുവഴി(?)

Sean Kinkade, 1998

പക്ഷികളെ പോലെ ചിറകുകള്‍ തുടര്‍ച്ചയായി അടിച്ച് പറക്കുന്ന ആകാശനൗകകളാണ് ഓര്‍ണിതോപ്റ്ററുകള്‍.

പക്ഷികള്‍,വവ്വാലുകള്‍,ഷഡ്‌പദങ്ങള്‍ എന്നിവ ചിറകടിക്കുന്ന രീതി അനുകരിച്ചാണ് ഓര്‍ണിതോപ്റ്ററുകള്‍ രൂപകല്പന ചെയ്യുന്നത്.അതിനാല്‍ തന്നെ ഇത്തരം ജീവികളുടെ ശരീരഘടനയാണ് ഓര്‍ണിതോപ്റ്റര്‍ രൂപകല്പനകളില്‍ സ്വീകരിക്കുന്നത്.ഇത്തരം വാഹങ്ങള്‍ സാധരണയായി ഉപയോഗത്തിലില്ലെങ്കിലും ധാരാളം പരീക്ഷണങ്ങള്‍ ഈ മേഖലയില്‍ നടക്കുന്നു.മനുഷ്യര്‍ക്ക് സഞ്ചരിക്കാവുന്ന ഓര്‍‌ണിതോപ്റ്ററുകളില്‍ വിജയകരങ്ങളായ പല പരീക്ഷണങ്ങളും നടന്നിട്ടുണ്ട്.

## [തിരുത്തുക] ചരിത്രം

ഡാവിഞ്ചിയുടെ ഓര്‍ണിതോപ്റ്റര്‍ രൂപകല്പന

മനുഷ്യന്‍‌റ്റെ പറക്കാനുള്ള ശ്രമങ്ങള്‍ പക്ഷികളെ അനുകരിച്ചാണ് തുടങ്ങിയത്.ഗ്രീക്ക് ഐതിഹ്യങ്ങളില്‍ Daedalus മകനായ Icarus എന്നിവര്‍ ചേര്‍ന്ന് തൂവലും മെഴുകും ഉപയോഗിച്ച് ചിറകുകള്‍ ഉണ്ടാക്കി പറക്കാന്‍ ഉപയോഗിച്ചതായി പരാമര്‍ശങ്ങളുണ്ട്.പ്രശസ്ത ഇംഗ്ലീഷ് തത്വജ്ഞാനിയായ റോജര്‍ ബേക്കണ്‍ യാന്ത്രികോര്‍ജ്ജം ഉപയോഗിച്ച് പറക്കാനുള്ള സാധ്യതകളെ പറ്റി ചിന്തിച്ച ആദ്യ വ്യക്തിത്വങ്ങളില്‍ ഒരാളാണ്.1490 കളോടെ ലിയനാര്‍ഡോ ഡാ വിഞ്ചി പക്ഷികള്‍ പറക്കുന്ന രീതി പഠിക്കാന്‍ തുടങ്ങി. ഭാരക്കൂടുതലും അതിനനുസരിച്ചുള്ള കരുത്തില്ലായ്മയും മൂലം മനുഷ്യര്‍ക്ക് ചിറക് കൈ കൊണ്ടടിച്ച് പറക്കാന്‍ സാധിക്കില്ല എന്ന് അദ്ദേഹം മനസ്സിലാക്കി.അതു കൊണ്ട് ചീറക് അടിച്ച് പറക്കാന്‍ യാന്ത്രികമായ സാധ്യതകള്‍ അദ്ദേഹം അന്വേഷിച്ചു.ഇത്തരത്തിലുള്ള ഒരു ഓര്‍ണിതോപ്റ്ററും അദ്ദേഹം രൂപകല്പന ചെയ്യുകയുണ്ടായി.വായുസഞ്ചാരമുള്ള രണ്ട് വലിയ ചിറകുകളാണ് ഈ വാഹനം ഉപയോഗിക്കുന്നത്. വിവിധ നിയന്ത്രണോപാധികള്‍ ഉപയോഗിച്ച് വൈമാനികന് കിടന്നു കൊണ്ട് നിയന്ത്രിക്കാന്‍ സാധിക്കുന്ന വിധത്തിലായിരുന്നു ഇതിന്‍‌റ്റെ രൂപകല്പന.

പറക്കാന്‍ സാധ്യമായ ഓര്‍ണിതോപ്റ്ററുകള്‍ 1870കളില്‍ ഫ്രാന്‍സിലാണ് ആദ്യമായി നിര്‍മ്മിക്കപ്പെട്ടത്. Gustav Trouvé 1870ല്‍ ഫ്രഞ്ച് അക്കാദമി ഓഫ് സയന്‍സസില്‍ നടത്തിയ ഒരു പ്രദര്‍ശനത്തില്‍ ഓര്‍ണിതോപ്റ്റര്‍ 70 മീറ്ററോളം പറക്കുകയുണ്ടായി. വെടിമരുന്ന് ഉപയോഗിച്ചാണ് അതിന്റെ ചിറകുകള്‍ ചലിപ്പിച്ചത്.1870ല്‍ Jobert റബ്ബര്‍ ബാന്‍ഡ് ഉപയോഗിച്ച് പക്ഷിയുടെ ചെറിയ ഒരു മാതൃക ചലിപ്പിച്ചു.Alphonse Penaud, Hureau de Villeneuve, Victor Tatin തുടങ്ങിയവരും ഈ മേഖലയില്‍ ധാരാളം പരീക്ഷണങ്ങള്‍ നടത്തിയവരാണ്.

1890ല്‍,ഇംഗ്ലണ്ടിലെ ഒരു എന്‍‌ജിനീയര്‍ ആയ ലാറന്‍സ് ഹാര്‍ഗ്രേവ് (Lawrence Hargrave) നീരാവി കൊണ്ടും ഉയര്‍ന്ന മര്‍ദ്ദമുള്ള വായു കൊണ്ടും പ്രവര്‍ത്തിക്കുന്ന വിവിധ ഓര്‍ണിതോപ്റ്ററുകള്‍ നിര്‍മ്മിച്ചു.നിശ്ചലമായ ഒരു വലിയ ചിറകിന് തള്ളല്‍ ബലം അഥവാ ത്രസ്റ്റ് നല്‍കാന്‍ തുടര്‍ച്ചയായി അടിക്കുന്ന ചെറിയ ചിറകുകള്‍ ഉപയോഗിക്കുന്ന രീതി അദ്ദേഹം തുടങ്ങി വെച്ചു.ഇന്നത്തെ വിമാനങ്ങളില്‍ എന്‍‌ജിനുകള്‍ നിശ്ചല ചിറകുകള്‍ക്ക് തള്ളല്‍ ബലം നല്‍കുന്ന പ്രക്രിയ പോലെ ആയിരുന്നു അത്. ഹാര്‍ഗ്രേവിന്റെ ഈ മാതൃക ഓര്‍ണിതോപ്റ്റര്‍ രൂപകല്പനകളുടെ സങ്കീര്‍ണ്ണത കുറക്കാന്‍ സഹായിച്ചു.എന്നിരുന്നാലും പക്ഷികളുമായി ഓര്‍ണിതോപ്റ്ററുകള്‍ക്കുള്ള സാമ്യം ഈ മാതൃകകളില്‍ ഉണ്ടായിരുന്നില്ല.

1930 കളില്‍,ജര്‍മ്മന്‍കാരനായ എറിക്ക് വോണ്‍ ഹോള്‍സ്റ്റ് (Erich von Holst) റബ്ബര്‍ ബാന്‍ഡ് ഉപയോഗിച്ച് പറക്കുന്ന ഓര്‍ണിതോപ്റ്റര്‍ മാതൃകയില്‍ കൂടുതല്‍ പരീക്ഷണങ്ങള്‍ നടത്തുകയും പുരോഗതി കൈവരിക്കുകയും ചെയ്തു.

## [തിരുത്തുക] പുറത്തേക്കുള്ള കണ്ണികള്‍

- ദ ഓര്‍ണിതോപ്റ്റര്‍ സോണ്‍ വെബ് സൈറ്റ്
- ടൊറൊന്‍‌റ്റൊ സര്‍‌വ്വകലാശാല ഓര്‍ണിതോപ്റ്റര്‍ പ്രോജക്റ്റ്
- അരിസോണ സര്‍‌വ്വകലാശാല ഓര്‍ണിതോപ്റ്റര്‍-വീഡിയോ
- UTIAS പ്രോജക്റ്റിനെ പറ്റിയുള്ള ഒരു ഡിസൈന്‍ എന്‍‌ജിനീയറിങ് ആര്‍ട്ടിക്ക്‌ള്‍
- Fly UTIAS Ornithopter with FlightGear ഓപ്പണ്‍ സോഴ്സ് ഫ്ലൈറ്റ് സിമുലേറ്റര്‍
- 1927കളിലെ ഓര്‍ണിതോപ്റ്റര്‍ ഫോട്ടോഗ്രാഫുകള്‍- ഫ്ലോറിഡ സ്റ്റേറ്റ് ലൈബ്രറി & ആര്‍ക്കൈവ്സ്
- ദ ഫ്രഞ്ച് ഓര്‍ണിതോപ്റ്റര്‍ വെബ്സൈറ്റ്
- gfraise ഓര്‍ണിതോപ്റ്റര്‍ വെബ്സൈറ്റ് (ഫ്രഞ്ച്)
- എന്‍‌റ്റൊമോപ്റ്റര്‍ വെബ്സൈറ്റ്
- BYU-വിലെ വിദ്യാര്‍ഥികള്‍ ചെറിയ 'ഓര്‍ണിതോപ്റ്ററുകള്‍' പറത്തിയത്
- Lawrence Hargrave-ന്‍‌റ്റെ ഓര്‍ണിതോപ്റ്ററുകള്‍ - സ്റ്റേറ്റ് ലൈബ്രറി ഓഫ് NSW
- Creation of a learning, flying robot by means of Evolution-പി.ഡി.എഫ്. ഫയല്‍

| ഈ ലേഖനം അപൂര്‍ണ്ണമാണ്. ഇതു പൂര്‍ത്തിയാക്കുവാന്‍ സഹകരിക്കുക. സഹായത്തിനു ഈ ലേഖനത്തിന്റെ ഇംഗ്ലീഷ് പതിപ്പ്.

Retrieved from "http://ml.wikipedia.org../../../%E0%B4%93/%E0%B4%B0/%E0%B5%8D/%E0%B4%93%E0%B4%B0%E0%B5%8D%E2%80%8D%E0%B4%A3%E0%B4%BF%E0%B4%A4%E0%B5%8B%E0%B4%AA%E0%B5%8D%E0%B4%B1%E0%B5%8D%E0%B4%B1%E0%B4%B0%E0%B5%8D%E2%80%8D.html"

സൂചിക: അപൂര്‍ണ്ണ ലേഖനങ്ങള്‍

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക

##### ഇതര ഭാഷകളില്‍

- Afrikaans
- Česky
- Dansk
- Deutsch
- English
- Esperanto
- Español
- Suomi
- Français
- Hrvatski
- Italiano
- 日本語
- Nederlands
- Polski
- Română
- Русский
- Slovenčina
- Svenska